ขออนุญาตสอบถามครับ มีจุดเเดงวงกลมขึ้นบริเวณต้นขาทั้งสองข้าง แล้วผิวหนังลอกขนาด ครึ่ง ซม. ถึง หนึ่ง ซม. ไม่คัน เป็นๆหายๆ ทีเเรกคิดว่าเป็นเขื้อราแต่่พอไปตรวจที่ รพ ไม่พบเชื้อรา ตอนนี้รู้สึกว่าลามมาที่ต้นเเขนครับ ไม่ทราบว่าเป็นโรคอะไรครับ
สวัสดีค่ะ จุดแดงบริเวณต้นขา มีอาการลอก อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอกได้2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคันและลอกได้3. เชื้อราที่ผิวหนัง เช่นกลาก เกลื้อน4 ตุ่มถูกแมลงกัด มักคันมาก เป็นตุ่มนูนแดงนำมาก่อนในกรณีนี้ยังมีความเป็นไปได้หลายอย่าง จำเป็นต้องตรวจร่างกายเพื่อเห็นรอยโรคและลักษณะการกระจายตัวของโรคด้วยจึงจะให้การวินิจฉัยที่แน่นอนได้ หากตุ่มยังลุกลาม แดง คันมาก มีไข้ร่วมด้วย ควรกลับไปพบแพทย์อีกครั้ง นอกจากเชื้อราแล้ว ยังมีการติดเชื้อหรืออักเสบชนิดอื่นๆที่เป็นไปได้ค่ะการดูแลตัวเองเบื้องต้น ไม่ไปแกะเกาบริเวณที่เป็น ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ยังไม่เอายาอะไรไปทาเองเพราะยังไม่ทราบการวินิจฉัยที่แน่นอน